Jumiķu iela (Rīga)
Šis raksts ir par ielu Rīgā. Par citām jēdziena Jumiķu iela nozīmēm skatīt nozīmju atdalīšanas lapu. Jumiķu iela ir iela Rīgā, Vidzemes priekšpilsētas Berģu apkaimē. Tā sākas krustojumā ar Berģu ielu un beidzas strupceļā aiz Rīgas robežas, netālu no krustojuma ar Suitu ielu. Kopējais ielas garums ir 268 metri, tā ir klāta ar asfalta segumu, daļēji ir bez seguma. Izveidota 1974. gadā un kopš tiem laikiem ielas nosaukums netika mainīts. Ielas sākumā ir daudzstāvu dzīvojamo māju apbūve, tuvāk beigām sākas savrupmāju apbūve.